Welkom | NG Rustenburg Suid
Meer inligting oor COVID-19 Virus
EREDIENSTE BINNE DIE KERK WORD HERVAT
Na aanleiding van die nuutste reëlings onder vlak 1 van die inperking, mag tot maksimum 225 persone eredienste binne die kerk bywoon. Almal is dus welkom en geen besprekings vir dienste is nodig nie.
Covid-maatreëls geld steeds; dra maskers, behou sosiale afstande, saniteer voor die diens en vul die bywoningsvorm in die voorportaal in.
Die Omgekeerde Tien Gebooie
Omdat Jesus die Wet vir ons volkome vervul het, word die 10 gebooie in Hom, 10 beloftes aan ons.
Ek belowe jou dat as Ek die eerste plek in jou lewe inneem, jy geen ander gode sal wil dien nie – Ek sal die eerste ereplek in jou lewe hê.
Jy mag nie vir jouself afgode maak nie.
As Ek in jou hart is, belowe Ek dat jy geen gesnede beelde van my sal maak nie. Dit sal nie nodig wees nie, want jy sal self my beeld dra.
As jy My liefhet, se Jesus, belowe Ek jou dat My Naam nooit 'n vloekwoord oor jou lippe sal kan wees nie, maar steeds en in alle omstandighede deur jou in ere gehou sal word.
Sorg dat jy die sabbatdag heilig hou. Ses dae moet jy werk en alles doen wat jy moet, maar die sewende dag is die sabbbat van die Here jou God. Dan mag jy geen werk doen nie. (Verkort)
As ek die ereplek in jou lewe het, belowe Ek jou dat die Sondag die hoogtepunt van die week vir jou sal wees. Dit sal vir jou 'n vreugde wees om kerk toe te gaan – 'n dag, nie om teen op te sien nie, maar na uit te sien.
Eer jou vader en jou moeder; dat jy lank en gelukkig mag lewe in die land wat die Here jou God aan jou gee.
As ek in jou lewe is, belowe Ek dat dit vir jou 'n voorreg sal wees om jou ouers te eer en lief te hê. Dit sal vir jou nie moeilik wees nie, want agter hulle sal jy My sien, wat hulle vir jou uitgekies en geleen het.
Ek belowe jou dat jy nooit iemand sal wil seermaak nie, wat nog te se doodmaak.
Ek belowe jou dat as jy My liefhet, dit nie moeilik sal wees om aan jou lewensmaat getrou te wees nie. Gee my 'n plek in julle huwelik en Ek sal julle liefde vir mekaar en julle geluk in My hande bewaar en vashou.
As Ek op die troon van jou hart sit, belowe Ek dat jy nie daarop ingestel sal wees om iets van ander te neem nie. Jy sal daagliks vra: Aan wie en waar, kan ek aan 'n ander iets GEE? Maar neem? Nooit.
Jy mag geen valse getuienis lewer nie.
As Ek in jou lewe is, sal dit nie meer vir jou lekker wees om van 'n ander kwaad te praat nie. Ek belowe jou dat Ek jou deur My Gees 'n lojale mens sal maak wat van ander geen woord sal sê as dit nie iets goeds kan wees nie.
Jy mag nie iemand anders se huis/vrou/ slaaf/ slavin/ bees/donkie of enigiets anders wat aan hom behoort, begeer nie.
Ek belowe dat Ek jou deur My Gees so sal vul met dankbaarheid dat jy niks meer sal begeer nie. Jy sal tevrede wees met wat jy het, met die besef dat God gee soos wat Hy dit nodig vind en as Hy gee, gee Hy altyd genoeg sodat niks jou sal ontbreek nie.
Uit: Gebedeboek met Liturgiese voorstelle. Saamgestel deur die Sinodale Erediens Kommissie van die Oos-Kaap Sinode. (Aangepas)